*Proiect*

GUVERNUL REPUBLICII MOLDOVA

HOTĂRÂRE

nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_ 2022

Chișinău

cu privire la transmiterea unor bunuri imobile și modificarea unor hotărâri ale Guvernului

-----------------------------------------------------------

În temeiul art. 6 alin. (1) lit. a), art. 14 alin. (1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, art. 8 alin. (2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare, Guvernul

HOTĂRĂŞTE:

1. Se transmite, cu acordul Consiliului raional Hîncești, din proprietatea publică a statului administrarea Agenției Proprietății Publice (gestiunea Direcției Situații

Excepționale mun. Hîncești a Inspectoratului General pentru Situații de Urgență), în proprietatea raionului Hîncești, bunul imobil (teren) destinația pentru construcții, cu suprafața de 0,1329 ha (număr cadastral 5301204.678), situat în mun. Hîncești, str. Mihalcea Hîncu, 200.

1. Se transmite, cu acordul Consiliului raional Hîncești, din proprietatea publică a statului administrarea Ministerului Afacerilor Interne (gestiunea Direcției Situații Excepționale mun. Hîncești a Inspectoratului General pentru Situații de Urgență), în proprietatea raionului Hîncești, bunurile imobile (construcții) cu suprafețele de 313,1 m2 și 63,1 m2 (numerele cadastrale 5301204.678.01 și 5301204.678.02), situate în mun. Hîncești, str. Mihalcea Hîncu, 200.
2. Agenția Proprietății Publice și Ministerul Afacerilor Interne în comun cu Consiliul raional Hâncești, vor institui comisiile de transmitere și vor asigura, în termen de 30 zile, transmiterea bunurilor indicate la punctele 1 și 2, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.
3. În anexa nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, poziția 2.50 se exclude.
4. În anexa nr.1 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice (Monitorul Oficial al Republicii Moldova, 2019, nr.108-110, art. 215), cu modificările ulterioare, poziția 1144 se exclude.
5. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

Contrasemnează:

Ministru al afacerilor interne Ana REVENCO